ირაკლი კობახიძე

ირაკლი კობახიძე (დ. 25 სექტემბერი, 1978, თბილისი, საქართველოს სსრ) — ქართველი იურისტი, ლექტორი, პროფესორი და პოლიტიკოსი. საქართველოს პრემიერ-მინისტრი 2024 წლის 8 თებერვლიდან. საქართველოს IX, X და XI მოწვევის პარლამენტის წევრი, საქართველოს პარლამენტის თავმჯდომარე 2016 წლის 18 ნოემბრიდან 2019 წლის 21 ივნისამდე.ირაკლი კობახიძე საქართველოს პარლამენტის თავმჯდომარეა პარტია „ქართული ოცნების“ თავმჯდომარე 2021 წლის 16 იანვრიდან 2024 წლის 24 იანვრამდე. 2024 წლის 1 თებერვლიდან „ქართული ოცნების“ პოლიტიკური მდივანი. სამართლის დოქტორი. 2025 წლის 7 მაისს, ,,ქართული ოცნება - დემოკრატიული საქართველოს'' თავჯდომარედ აირჩიეს.

 ბიოგრაფია 
ირაკლი კობახიძე დაიბადა 1978 წლის 25 სექტემბერს. იურიდიული განათლება მიიღო თბილისის სახელმწიფო უნივერსიტეტში 1995–2000 წლებში, აგრეთვე გერმანიაში, დიუსელდორფის უნივერსიტეტში 2002–2006 წლებში, სადაც მიენიჭა სამართლის მაგისტრისა (LL.M.) და სამართლის დოქტორის (Dr. iur.) აკადემიური ხარისხი.
გერმანიიდან დაბრუნების შემდეგ, მუშაობდა საერთაშორისო ორგანიზაციებსა და უნივერსიტეტებში. იკავებდა ექსპერტულ და მენეჯერულ თანამდებობებს გაეროს განვითარების პროგრამაში, აგრეთვე აკადემიურ თანამდებობებს თბილისის სახელმწიფო უნივერსიტეტსა და კავკასიის უნივერსიტეტში,  2000–2001 წლებში შეერთებული შტატების საერთაშორისო განვითარების სააგენტოს (USAID) საზოგადოებრივი განათლების პროექტის რეგიონული კოორდინატორი. 2006–2014 წლებში გაეროს განვითარების პროგრამის (UNDP) პროექტის ექსპერტი და პროექტის მენეჯერი. 2009 წელს გამოიცა კობახიძის მხატვრული ნაწარმოები „დაბრუნება ტერანუოვაში“.  ახალი წიგნები – 2009 – სექტემბერი   CART - საქართველოს ეროვნული ბიბლიოგრაფია  2011-2012 წლებში იყო საქართველოში ევროსაბჭოს წარმომადგენლობის ექსპერტი სტრატეგიული დაგეგმარების მიმართულებით. ამავე წლებში ფონდი „ღია საზოგადოება - საქართველოს“ ადამიანის უფლებებისა და სამართლის უზენაესობის პროგრამის ექსპერტთა კომიტეტის წევრი იყო.

2015 წლის 26 იანვარს კობახიძე „ქართული ოცნების“ აღმასრულებელი მდივანი გახდა. კახა კალაძემ მისი თანამდებობაზე წარდგენისას განაცხადა რომ 2012 წელს კობახიძე „ქართული ოცნების“ საზოგადობრივ სამუშაოებზე მუშობდა და პარტიის ერთ-ერთი აქტიური წევრი იყო.  პარტია ქართული ოცნების აღმასრულებელ მდივნად ირაკლი კობახიძე დაინიშნა  თავად კობახიძემ წარდგენისას განაცხადა:   რადიო თავისუფლება 

ირაკლი კობახიძემ პარტიის გენერალურ მდივანთან, კახა კალაძესთან ერთად, განახორციელა შიდაპარტიული რეფორმები.

საქართველოს პარლამენტის თავმჯდომარე
2016 წლის საპარლამენტო არჩევნებზე ირაკლი კობახიძე იყო პარტიის საარჩევნო შტაბის უფროსის მოადგილე, ხოლო 2017 წლის ადგილობრივი თვითმმართველობის არჩევნებზე — საარჩევნო შტაბის უფროსი. 2016 წლის არჩევნებისთვის კობახიძე „ქართული ოცნების“ საპარლამენტო სიის მე-3 ნომრად წარადგინეს  ქართული ოცნების საარჩევნო სია . 2016–2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2016 წლის 18 ნოემბერს ირაკლი კობახიძე 118 ხმით 3-ის წინააღმდეგ საქართველოს პარლამენტის თავმჯდომარედ აირჩიეს. ირაკლი კობახიძე პარლამენტის თავმჯდომარედ აირჩიეს  2016 წლის 29 დეკემბერს კობახიძის თავმჯდომარეობის პერიოდში საქართველოს პარლამენტმა მიიღო რეზოლუცია საქართველოს საგარეო პოლიტიკის შესახებ. ანგარიში 2017 წლის 16 იანვარს კობახიძის ბრძანებით შეიქმნა ღია მმართველობის მუდმივმოქმედი საპარლამენტო საბჭო. ბრძანება

2017–2018 წლებში ირაკლი კობახიძის ხელმძღვანელობით განხორციელდა ფართომასშტაბიანი საკონსტიტუციო რეფორმა. ვენეციის კომიის პრეზიდენტმა ჯანი ბუკიკიომ გაწეული სამუშაოსთვის ირაკლი კობახიძეს მადლობა გადაუხდა. მისი შეფასებით კობახიძემ „შრომითა და თავდადებით“ ყველაფერი გააკეთა წარმატებული შედეგის მისაღწევად.  ჯანი ბუკიკიო - მინდა აღვნიშნო ირაკლი კობახიძის შრომა, მან ყველაფერი გააკეთა წარმატებული შედეგის მისაღწევად  2016-2017 წლებში სახელმწიფო საკონსტიტუციო კომისიის თავმჯდომარე.

2017–2019 წლებში იყო საქართველოს პარლამენტის დიასპორისა და კავკასიის საკითხთა კომიტეტის წევრი. 2017 წლის ნოემბერში მიენიჭა ბელარუსის სახელმწიფო უნივერსიტეტის საპატიო პროფესორის წოდება. პარლამენტი: კობახიძეს ბელარუსის უნივერსიტეტის საპატიო პროფესორის წოდება მიენიჭა

ირაკლი კობახიძის თავმჯდომარეობის პერიოდში შეიქმნა საქართველო-უკრაინა-მოლდოვისა და საქართველო-პოლონეთის საპარლამენტო ასამბლეები, დაიდო თანამშრომლობის შესახებ შეთანხმებები სხვადასხვა პარტნიორი ქვეყნის პარლამენტთან. 2017 წლის 18 დეკემბერს ირაკლი კობახიძემ პოლონეთის სეიმის მარშალი მარეკ კუჩინსკისთან და სენატის მარშალ სტანისლავ კარჩევსკისთან ერთად ხელი მოაწერა შეთანხმებას საქართველოს პარლამენტს, პოლონეთის სეიმსა და სენატს შორის სტრატეგიული თანამშრომლობის შესახებ.  საქართველოს პარლამენტს, პოლონეთის სეიმსა და სენატს შორის სტრატეგიული თანამშრომლობის შეთანხმება გაფორმდა  2018 წლის 16 იანვარს საქართველოს პარლამენტსა და ლატვიის სეიმს შორის სტრატეგიული პარტნიორობის შესახებ მემორანდუმი გაფორმდა, რომელსაც ხელს ირაკლი კობახიძე და ლაატვის სეიმის თავმჯდომარე ინარა მურნიეცე აწერენ. საქართველოს პარლამენტსა და ლატვიის სეიმს შორის მემორანდუმი გაფორმდა 2018 წლის 22 იანვარს საქართველოს პარლამენტსა და უზბეკეთის ოლიი მაჯლისს შორის საპარლამენტთაშორისო თანამშრომლობის მემორანდუმი გაფორმდა.  საქართველოს პარლამენტსა და უზბეკეთის რესპუბლიკის ოლიი მაჯლისს შორის საპარლამენტთაშორისო თანამშრომლობის მემორანდუმი გაფორმდა  2019 წლის 28 მარტს საქართველოსა და სერბეთის პარლამენტებს შორის პარტნიორობის ხელშეკრულება გაფორმდა. დოკუმენტს ხელი ირაკლი კობახიძემ და სერბეთის რესპუბლიკის ეროვნული ასამბლეის თავმჯდომარემ, მაია გოიკოვიჩმა მოაწერეს ხელი.  საქართველოსა და სერბეთის პარლამენტებს შორის ხელშეკრულება გაფორმდა  

2018 წლის 14 აპრილს ტელეკომპანია „რუსთავი 2“-მა გაავრცელა მიმოწერა, რომელშიც მათი მტკიცებით „ქართული ოცნების“ წევრთა ჩატი იყო. წერილები ასახავდა დაპირისპირებას ირაკლი კობახიძესა და საქართველოს პრემიერ-მინისტრს, გიორგი კვირიკაშილს შორის.  R2 სავარაუდოდ, კვირიკაშვილისა და კობახიძის დაპირისპირების მიმოწერას ავრცელებს  2018 წლის 15 აპრილს აღნიშნულთა დაკავშირებულ კითხვაზე კახა კალაძემ განაცხადა რომ კობახიძესა და კვირიკაშვილს შორის დაპირისპირება არ არსებობს.  კალაძე: პრემიერსა და პარლამენტის თავმჯდომარეს შორის დაპირისპირება არ არსებობს 

2019 წლის 15 თებერვალს კობახიძე გამოეხმაურა TBC ბანკის მფლობელების, ბადრი ჯაფარიძისა და მამუკა ხაზარაძის მიმართ დაწყებულ გამოძიებას და განაცხადა რომ საკითხი წმინდად სამართლებრივია, რის გამოც „პოლიტიკურ ქვეტექსტზე“ ვერ ისაუბრებს.  კობახიძე: TBC ბანკის საკითხი არის წმინდა სამართლებრივი, პოლიტიკურ ქვეტექსტზე ვერ ვისაუბრებ 

მისი ინიციატივით პარლამენტის პლენარულ სხდომათა დარბაზს ზვიად გამსახურდიას სახელი მიენიჭა. პარლამენტის პლენარულ სხდომათა დარბაზს ზვიად გამსახურდიას სახელი მიენიჭა  2018 წლის 20 ივნისს კობახიძე იყო ერთ-ერთი იმ 99 დეპუტატს შორის რომლებმაც პრემიერ-მინისტრის პოსტზე მამუკა ბახტაძის და მისი სამთავრობო პროგრამის დამტკიცებას დაუჭირეს მხარი. 

2019 წლის 21 ივნისს პარლამენტის თავმჯდომარის თანამდებობა მას შემდეგ დატოვა, რაც მართლმადიდებელი ქვეყნების საპარლამენტო ასამბლეის სესიის ჩატარებისას, რუსმა დეპუტატმა, სერგეი გავრილოვმა საქართველოს პარლამენტის სხდომათა დარბაზში პარლამენტის თავმჯდომარის სავარძელი დაიკავა.Alia.ge — „გავრილოვის იმ სავარძელში ჩახტომა იყო არაადეკვატური“ — გია ვოლსკიირაკლი კობახიძემ თანამდებობა დატოვა ამის შემდეგ ის საპარლამენტო უმრავლესობის ლიდერად აირჩიეს. კახა კალაძის თქმით კობახიძის მხრიდან გადადგომა „ღირსეული ნაბიჯი“ იყო,  კახა კალაძე - ირაკლი კობახიძის გადადგმულ ნაბიჯს ღირსეულს ვუწოდებ  ბიძინა ივანიშვილის შეფასებით კი კობახიძე ამ გადაწყვეტილებით „გუნდს გადაეფარა“.  ბიძინა ივანიშვილი - ირაკლი კობახიძე გუნდს გადაეფარა და დატოვა თანამდებობა, ასეთია გახარიაც 

მე-10 მოწვევის პარლამენტი და „ქართული ოცნების“ თავმჯდომარეობა
2020 წლის საპარლამენტო არჩევნებისთვის ირაკლი კობახიძე „ქართული ოცნების“ პროპორციული სიის მე-3 ნომრად დასახელდა. იყო საქართველოს მე-10 მოწვევის პარლამენტის წევრი (2020–2024) პარტიული სიით, საარჩევნო ბლოკი: „ქართული ოცნება — დემოკრატიული საქართველო“ და საპარლამენტო უმრავლესობის ლიდერი. ევროპის საბჭოს საპარლამენტო ასამბლეის ვიცე-პრეზიდენტი (2020–2022),საქართველოს პარლამენტი — ირაკლი კობახიძე აგრეთვე თბილისის სახელმწიფო უნივერსიტეტის იურიდიული ფაკულტეტის პროფესორი. წინასაარჩევნო პერიოდში კობახიძემ კოალიციური მთავრობის შექმნა გამორიცხა.  ირაკლი კობახიძე - კოალიცია არც ერთ შემთხვევაში არ დაგვჭირდება, ამის ერთ-ერთი გარანტი ის გუნდია, რომელიც დღეს წარვადგინეთ 

2020 წლის 29 ოქტომბერს კოხახიძე გამოეხმაურა IPSOS-ის მიერ ჩატარებულ კვლევას, რომლის მიხედვითაც „ქართული ოცნების“ მაჟორიტარობის სამი კანდიდატი (სოზარ სუბარი, ირაკლი ქადაგიშვილი და ლევან კობიაშვილი) არჩევნებს აგებდა და განაცხადა რომ თუ ერთ-ერთი მათგანი მაინც ვერ მოახერხებდა გამარჯვებას პოლიტიკას დატოვებდა.  კობახიძე: თუ კობიაშვილი, სუბარი და ქადაგიშვილი არჩევნებს წააგებენ, მე პოლიტიკიდან წავალ  2020 წლის 30 ოქტომბერს ირაკლი კობახიძემ სოციალურ ქსელ Facebook-ში გამოაქვეყნა სია, რომელშიც მისი თქმით ის ადამიანები შედიოდნენ ვინც არჩევნებზე პროვოკაციის მოწყობას გეგმავდა, მათ შორის იყვნენ: დევი ჭანკოტაძე, ვანო მერაბიშვილი და დიმიტრი შაშკინი.  კობახიძე: მერაბიშვილი, შაშკინი, ჭანკოტაძე და სხვები პროვოკაციებს ამზადებენ  2020 წლის 5 ნოემბერს კობახიძე საქართველოს სახელმწიფო უსაფრთოების სამსახურში დაიკითხა, სადაც მისი თქმით სუს-ს ინფორმაცია მიაწოდა „რევოლუციური სცენარის“ შესახებ.  კობახიძე: სუს-ს მივაწოდე ინფორმაცია რევოლუციური სცენარის შესახებ 

2020 წლის 24 დეკემბერს იყო ერთ-ერთი იმ 85 დეპუტატს შორის რომლებმაც გიორგი გახარიას მთავრობას და სამთავრობო პროგრამას ნდობა გამოუცხადეს. 

2021 წლის 11 იანვარს ქართული ოცნების დამფუძნებელი და თავმჯდომარე ბიძინა ივანიშვილი პოლიტიკიდან წავიდა. 16 იანვარს კობახიძე აირჩიეს „ქართული ოცნების“ ახალ თავმჯდომარედ. კობახიძეს მხარი პარტიის ყრილობაზე შეკრებილმა 400-მდე დელეგატმა დაუჭირა.  პარტია „ქართული ოცნების“ თავმჯდომარედ ირაკლი კობახიძე აირჩიეს 

2021 წლის 21 თებერვალს საქართველოს პარლამენტის თავმჯდომარე არჩილ თალაკვაძემ დააჯილდოვა თავისუფლების საპარლამენტო ორდენით. დაჯილდოვებისას არჩილ თალაკვაძემ განაცხადა:  

2021 წლის 22 თებერვალს იყო ერთ-ერთი იმ 89 დეპუტატს შორის რომლებმაც პრემიერ-მინისტრობის კანდიდატ ირაკლი ღარიბაშვილს და მის სამთავრობო პროგრამას ნდობა გამოუცხადეს. 

კობახიძე ხელმძღვანელობდა „ქართული ოცნების“ საარჩევნო შტაბს 2018 წლის საპრეზიდენტო არჩევნების მეორე ტურის, 2020 წლის საპარლამენტო არჩევნების და 2021 წლის ადგილობრივი თვითმმართველობის ორგანოების არჩევნების დროს. „ქართული ოცნების“ საარჩევნო შტაბს ირაკლი კობახიძე უხელმძღვანელებს  „ქართული ოცნების“ საარჩევნო შტაბს ირაკლი კობახიძე უხელმძღვანელებს  იყო ეროვნული უშიშროების საბჭოს წევრი.  „უშიშროების საბჭო არის არაქმედითი ორგანო“- ირაკლი კობახიძე 

2021 წლის 23 სექტემბერს ადგილობრივი თვითმმართველობის არჩევნებამდე რამდენიმე დღით ადრე ევროკავშირის ოფისთან კობახიძესა და „ერთიანი ნაციონალური მოძრაობის“ თავმჯდომარეს, ნიკა მელიას შორის დაპირსპირება მოხდა.  ევროკავშირის ოფისთან ნიკა მელიასა და ირაკლი კობახიძეს შორის დაპირისპირება მოხდა [ვიდეო]  კობახიძემ ამ საკითხთან დაკავშირებით ევროკავშირის ელჩის, კარლ ჰარცელის მიერ გაკეთბულ განცხადებას „მეტისმეტად რბილი“ უწოდა და დასძინა, რომ ამ ტიპის განცხადება ნიკა მელიას „შესაძლოა შემდგომი პროვოკაციებისთვის მწვანე შუქის ანთებად“ გაეგო.  ირაკლი კობახიძე - კარლ ჰარცელის განცხადება იყო მეტისმეტად რბილი და ნიკა მელიამ შეიძლება, გაიგოს როგორც მწვანე შუქი შემდგომი პროვოკაციებისთვის  2021 წლის სექტემბერში კობახიძემ რამოდენიმეჯერ განაცხადა რომ გიორგი გახარიას ჰქონდა შეხება ნარკოტიკულ საშუალებებთნ  ნარკოტესტზე უარით, გახარიამ პრაქტიკულად, ხელი მოაწერა ნარკომანიასთან პრობლემებს — კობახიძე  და მას „კოკაინშიკი“ უწოდა,    რის საპასუხოდაც პარტიამ „საქართველოსთვის“ პროკურატურას მიმართა განცხადებით, დაწყებულიყო გამოძიება კობახიძის განცხადებების შესახებ.  პარტია „საქართველოსთვის“ სარჩელი 

2022 წლის 14 მაისს კობახიძის თავმჯდომარეობის პერიოდში დაფუძნდა „ქართული ოცნების“ ქალთა ორგანიზაცია.  „ქართულმა ოცნებამ“ ქალთა ორგანიზაცია დააფუძნა 

2023 წლის 29 იანვარს კობახიძეს ქართულ-ბასკური მეგობრობის გაღრმავებისთვის, დემოკრატიისა და ადამიანის უფლებების დაცვისთვის ბილბაოში საბინო არანას ფონდის უმაღლესი ჯილდო გადაეცა.  „ქართული ოცნების“ თავმჯდომარეს, ირაკლი კობახიძეს ბილბაოში საბინო არანას ფონდის უმაღლესი ჯილდო გადაეცა   ირაკლი კობახიძეს ბილბაოში საბინო არანას ფონდის უმაღლესი ჯილდო გადაეცა 

2023 წლის 3 ოქტომბერს საქართველოს საკონსტიტუციო სასამართლოში პრეზიდენტ სალომე ზურაბიშვილის იმპიჩმენტის საქმეზე კობახიძე „ქართული ოცნების“ 3 დეპუტატთან ერთად (ანრი ოხანაშვილი, გიორგი კახიანი და თენგიზ შარმანაშვილი) იყო საპარლამენტო უმრავლესობის წარმომადგენელი.  სალომე ზურაბიშვილი საკონსტიტუციოში არ ესწრება თავისი იმპიჩმენტის საქმის განხილვას  2023 წლის 18 ოქტომბერს ირაკლი კობახიძე იყო იმ დეპუტატებს შორის, რომლებმაც პრეზიდენტის იმპიჩმენტს მხარი დაუჭირეს.  86 მომხრე, 1 წინააღმდეგი – პრეზიდენტის იმპიჩმენტი არ შედგა   პარლამენტში პრეზიდენტის იმპიჩმენტის საკითხი ჩავარდა 

2024 წლის 21 თებერვალს პარლამენტმა ირაკლი კობახიძის ადგილმონაცვლის, გიორგი ბარვენაშვილის უფლებამოსილება 91 ხმით ცნო.  გიორგი ბარვენაშვილი პარლამენტში ირაკლი კობახიძის ადგილმონაცვლედ დაამტკიცეს 

საქართველოს პრემიერ-მინისტრი
მინი|კობახიძის გამოსვლა 29 აპრილს, „ქართული ოცნების“ მხარდამჭერ აქციაზე

2024 წლის 29 იანვარს ტელეკომპანია „იმედმა“ გაავრცელა ინფორმაცია, რომელზე დაყრდნობითაც „ქართული ოცნება“ პრემიერ-მინისტრის პოსტზე ირაკლი კობახიძის წარდგენას გეგმავდა.  „იმედის“ ექსკლუზივი: ირაკლი კობახიძე პრემიერ-მინისტრის პოსტზე იქნება წარდგენილი, ხოლო ირაკლი ღარიბაშვილი პარტიის თავმჯდომარის პოსტს დაიკავებს  ინფორმაცია ამავე დღეს დაადასტურა საპარლამენტო უმრავლესობის წევრმა, არჩილ თალაკვაძემ, რომლის თქმითაც პრემიერ-მინისტრის თანამდებობაზე „ქართულ ოცნებაში“ ირაკლი კობახიძის კანდიდატურა განიხილება.  არჩილ თალაკვაძე: ვადასტურებ, რომ სწორედ ირაკლი კობახიძის კანდიდატურა განიხილება პრემიერ-მინისტრის თანამდებობაზე  2024 წლის 1 თებერვალს „ქართული ოცნების“ საპატიო თავმჯდომარემ, ბიძინა ივანიშვილმა პარტიის პოლიტიკურ საბჭოს პრემიერ-მინისტრობის კანდიდატად, ირაკლი კობახიძე წარუდგინა.  „ქართული ოცნების“ საპატიო თავმჯდომარემ, ბიძინა ივანიშვილმა პარტიის პოლიტიკურ საბჭოს პრემიერ-მინისტრობის კანდიდატად, ირაკლი კობახიძე წარუდგინა 

2024 წლის 2 თებერვალს პარლამენტის ბიურომ საქართველოს მთავრობის შემადგენლობის და სამთავრობო პროგრამის („ევროპული სახელმწიფოს მშენებლობისთვის“) განხილვის თაობაზე იმსჯელა, სადაც განხილული იქნა მოქალაქეთა პოლიტიკური გაერთიანება „ქართული ოცნება — დემოკრატიული საქართველოს“ მიმართვა პრემიერ-მინისტრობის კანდიდატად ირაკლი კობახიძის წარდგენის შესახებ.  კობახიძის სამთავრობო პროგრამაში ამერიკის შეერთებული შტატები საქართველოს მთავარ სტრატეგიულ პარტნიორადაა მოხსენიებული, სტრატეგიულ პარტნიორადაა მოხსენებიული ჩინეთის სახალხო რესპუბლიკაც. 

2024 წლის 8 თებერვალს საქართველოს პარლამენტმა ირაკლი კობახიძის მთავრობას 84 ხმით 10-ის წინააღმდეგ ნდობა გამოუცხადა.  პარლამენტმა ირაკლი კობახიძის მთავრობას ნდობა გამოუცხადა 

2024 წლის 3 აპრილს მმართველი ქართული ოცნების საპარლამენტო უმრავლესობამ ხელახლა დააინიცირა კანონპროექტი „უცხოელი აგენტების“ შესახებ, ქართული ოცნება „უცხოელი აგენტების“ შესახებ კანონპროექტს ხელახლა აინjიცირებს რომელიც 400-ზე მეტმა არასამთავრობო ორგანიზაციამ დაგმო. 400-ზე მეტი არასამთავრობო ორგანიზაცია „უცხოელი აგენტების“ შესახებ კანონპროექტს გმობს ირაკლი კობახიძემ კანონპროექტს მხარი დაუჭირა და არასამთავრობოები გააკრიტიკა.პრემიერ-მინისტრი „უცხოელი აგენტების“ შესახებ კანონპროექტს ეხმიანება და არასამთავრობოებს აკრიტიკებს

2024 წლის 8 აპრილს კობახიძემ მთავრობის სხდომაზე განაცხადა რომ მთავრობამ ვაზიანში ახალი „უმაღლესი თანამედროვე სტანდარტის“ აეროპორტის აშენების გადაწყვეტილება მიიღო. 

2024 წლის 25 აპრილს კობახიძე სიტყვით გამოვიდა ბუდაპეშტში გამართულ „კონსერვატიული პოლიტიკური მოქმედების“ კონფერენციაზე, სადაც მან ხაზი გაუსვა რომ „საქართველოს ეროვნულ იდენტობას“ IV საუკუნიდან სამი მთავარი საყრდენი: „მამული, ენა და სარწმუნოება“ ქმნის. კობახიძემ ისაუბრა მიგრაციის პრობლემასა და „ლგბტ პროპაგანდაზე“. 

2024 წლის 23 მაისს კობახიძემ განაცხადა რომ სლოვაკეთის პრემიერ-მინისტრის, რობერტ ფიცოს მკვლელობის მცდელობის უკან „გლობალური ომის პარტია“ დგას.  კობახიძე: სლოვაკეთის პრემიერზე თავდასხმის უკან გლობალური ომის პარტია დგას  მისი თქმით ანალოგიური სახის მასთან სატელეფონო საუბარში ერთ-ერთმა ევროკომისარმა გააჟღერა. 

2024 წლის 30 მაისს ჟურნალისტებთან საუბრისას კობახიძემ უკრაინის ხელისუფლებას „გარედან დანიშნული“ უწოდა და განაცხადა რომ მმართველი პარტია საქართველოში „მაიდანის“ გამეორებას არ დაუშვებდა.  პრემიერ-მინისტრმა მედიასთან სადავო საკითხები განიხილა  ამავე დღეს, კობახიძის კომენტარის საპასუხოდ უკრაინის საგარეო საქმეთა სამინისტრომ განცხადება გაავრცელა რომელშიც დაგმო მისი „არამეგობრული განცხადებები“ და „დამახინჯებული შეფასებები“ უკრაინაში განვითარებული მოვლენების შესახებ.  უკრაინის საგარეო საქმეთა სამინისტრო უკრაინის შესახებ ირაკლი კობახიძის „არამეგობრულ განცხადებებს“ გმობს 

2024 წლის 31 მაისს კობახიძემ განაცხადა რომ „ქართულ-ამერიკული ურთიერთობები“ უნდა გადაიხედოს და აშშ-სთან ურთიერთობა უნდა გაჯანსაღდეს. მან უარყოფითად შეაფასა აშშ-ის ყოფილი ელჩის, კელი დეგნანის მუშაობა.  ირაკლი კობახიძე - აშშ-ის წინა ელჩის პირობებში ბევრი რამ გაფუჭდა, ქართულ-ამერიკულ ურთიერთობებს გადახედვა სჭირდება, ყველაფერს გავაკეთებთ, რომ ურთიერთობები მაქსიმალურად გაჯანსაღდეს   Georgian PM calls for review of relations with US 

2024 წლის 3 ივნისს კობახიძემ მთავრობის სხდომაზე განაცხადა რომ ანაკლიის პორტის პროექტთან დაკავშირებით ეკონომიკის სამინისტრომ ჩინურ-სინგაპურული კონსორციუმის წინადადება შეარჩია, პროცედურული საკითხების გავლის შემდგომ კი დაიდება საპარტნიორო შეთანხმება და საკონსეციო ხელშეკრულება, რასაც მთავრობისა და კონსორციუმის მიერ ერთობლივი კომპანიის დაფუძნება მოყვება (სადაც საქართველოს მთავრობის წილი 51% იქნება).  პრემიერი: ეკონომიკურ ზრდას მნიშვნელოვნად შეუწყობს ხელს ანაკლიის პორტის პროექტის წარმატებით განხორციელება; დაფუძნდება ერთობლივი კომპანია, რომელშიც საქართველოს სახელმწიფო კომპანიის წილი 51%, ხოლო კონსორციუმის - 49% იქნება 

2024 წლის 12 აგვისტოს კობახიძემ საქართველოს პარლამენტის თავმჯდომარესთან, შალვა პაპუაშვილთან ერთად ზაფხულის ოლიმპიური თამაშების პრიზიორები უმაღლეს სახელმწიფო ჯილდოებზე წარადგინა.  

2024 წლის არჩევნებისთვის კობახიძე „ქართული ოცნების“ საპარლამენტო სიის მე-2 ნომრად წარადგინეს.  „ქართული ოცნების“ საარჩევნო სიის პირველი ნომერი ბიძინა ივანიშვილი იქნება 

საგარეო ვიზიტები
მინი|მარცხნივ|ირაკლი კობახიძე და ილჰამ ალიევი
2024 წლის 16 მარტს კობახიძე ოფიციალური ვიზიტით იმყოფებოდა აზერბაიჯანში, სადაც პრეზიდენტ ილჰამ ალიევს და პრემიერ-მინისტრ ალი ასადოვს შეხვდა.  

2024 წლის 25 მარტს კობახიძე ოფიციალური ვიზიტით ეწვია სომხეთს სადაც ქვეყნის პრემიერ-მინისტრს ნიკოლ ფაშინიანს და პრეზიდენტს, ვაჰაგნ ხაჩატურიანს შეხვდა. 

2024 წლის 12 აპრილს კობახიძე ოფიციალური ვიზიტით ეწვია გერმანიას. ვიზიტის ფარგლებში კობახიძე გერმანიის პრემიერ-მინისტრს, ოლაფ შოლცს, ბუნდესტაგის პრეზიდენტს ბერბელ ბასს და გერმანიის პრეზიდენტს ფრანკ-ვალტერ შტაინმაიერს შეხვდა. 

2024 წლის 25 აპრილს კობახიძე უნგრეთში ვიზიტის ფარგლებში ქვეყნის პრემიერ-მინისტრს, ვიქტორ ორბანს შეხვდა.

2024 წლის 16 მაისს ირაკლი კობახიძე ოფიციალური ვიზიტით ეწვია თურქეთის რესპუბლიკას სადაც ქვეყნის პრეზიდენტს, რეჯეფ თაიფ ერდოღანს შეხვდა.  ქვეყნებს შორის გაფორმდა მემორანდუმი ენერგეტიკის სფეროში თანამშრომლობის შესახებ. 

2024 წლის 22 მაისს კობახიძე ირანის ისლამურ რესპუბლიკაში იმყოფებოდა, სადაც იბრაჰიმ რაისის, საგარეო საქმეთა მინისტრ ჰოსეინ ამირ აბდოლაჰიანის და ხელისუფლების სხვა წარმომადგენლების დაკრძალვის ცერემონიას დაესწრო. 

ირაკლი კობახიძის პრემიერ-მინისტრის რანგში განხორციელებული საგარეო ვიზიტების სია
ქვეყანავიზიტის ადგილითარიღიდეტალები;  ბრიუსელი20–21 თებერვალიშეხვდა ევროპული საბჭოს პრეზიდენტს შარლ მიშელს, ნატოს-ს გენერალურ მდინავს, იენს სტონტელბერგს, ევროპარლამენტის პრეზიდენტს, რობერტა მეცოლას, ევროკომისარ იაზერ ლენარჩიჩს, ევროკომისარ ოლივერ ვარჰეის და ევროკავშირის უმაღლეს წარმომადგენელს, ვიცე-პრეზიდენტ ჯოზეფ ბორელს ბაქო16 მარტი 2024 შეხვდა პრეზიდენტ ილჰამ ალიევს და პრემიერ-მინისტრ ალი ასადოვს ერევანი25 მარტი 2024შეხვდა პრემიერ-მინისტრ ნიკოლ ფაშინიანს და პრეზიდენტ ვაჰაგნ ხაჩატურიანსბერლინი12 აპრილი 2024შეხვდა კანცლერ ოლაფ შოლცს, ბუნდესტაგის პრეზიდენტ ბარბელ ბასს და პრეზიდენტ ფრანკ-ვალტერ შტაინმაიერს.ბუდაპეშტი25 აპრილი 2024შეხვდა პრემიერ-მინისტრ ვიქტორ ორბანს. მონაწილეობა მიიღო კონსერვატიული პოლიტიკური მოქმედების კონფერენციაში.ანკარა16 მაისი 2024შეხვდა პრეზიდენტ რეჯეფ თაიფ ერდოღანს 22 მაისი 2024დაესწრო პრეზიდენტ იბრაჰიმ რაისის, საგარეო საქმეთა მინისტრ ჰოსეინ ამირ აბდოლაჰიანის და ხელისუფლების სხვა წარმომადგენლების დაკრძალვის ცერემონიას ბერლინი11-12 ივნისი, 2024დაესწრო უკრაინის აღდგენის კონფერენციას (URC) ვუდსტოკი18 ივლისი, 2024მონაწილეობა მიიღო ევროპის პოლიტიკური გაერთიანების სამიტში თეირანი30 ივლისი, 2024დაესწრო ირანის ისლამური რესპუბლიკის პრეზიდენტის, მასუდ ფეზეშქიანის ინაუგურაციას

 პოლიტიკური მოსაზრებები 
მარჯვნივ|thumb|ირაკლი კობახიძე 2020 წლის ოქტომბერში

2018 წლის საპრეზიდენტო არჩევნების კამპანიის მიმდინარეობისას კობახიძემ „ერთიან ნაციონალურ მოძრაობას“ ბრალი დასდო 2008 წლის რუსეთ-საქართველოს ომში „რუსული სცენარის“ განვითარების ხელშეწყობაში. კობახიძის შეფასებით ომი რუსულმა მხარემ დაიწყო, მაგრამ რომ არა „ერთიანი ნაციონალური მოძრაობა“, ეს არ მოხდებოდა.  „ომი დაიწყო რუსეთმა, თუმცა, ეს სცენარი ვერ განხორციელდებოდა "ნაცმოძრაობის" გარეშე“ - ირაკლი კობახიძე ენმ-ს ღალატში ადანაშაულებს 

კობახიძის შეფასებით საქართველოს მეცხრე მოწვევის პარლამენტმა „ფუნდამენტური საკონსტიტუციო რეფორმა“ გაატარა.  ირაკლი კობახიძე - მეცხრე მოწვევის პარლამენტმა გაატარა ფუნდამენტური საკონსტიტუციო რეფორმა სტრატეგიული კომუნიკაციების ფორუმზე სიტყვით გამოსვლილას კობახიძემ ახალი კონსტიტუცია ავტორიტარიზმის დაბრუნების პერსპექტივის აღმომფხვრელად შეაფასა.  ირაკლი კობახიძე - ახალი კონსტიტუცია აღმოფხვრის ავტორიტარიზმის დაბრუნების პერსპექტივას 

2021 წლის 17 ივნისს კობახიძემ განაცხადა რომ „პრაიდის კვირეულის“ ჩატარება უპასუხისმგებლობა იქნებოდა და ორგანიზატორებს ღონისძიების ჩატარებაზე უარი უნდა მიეღოთ. კობახიძის თქმით ოპოზიციური პარტიების მიერ ხელმოწერილ შეთანხმებაზე, რომელიც ლგბტ პირთა დაცვას შეეხებოდა, „ქართული ოცნება“ შიდა-პარტიული განხილვების შედეგად მიღწეული გადაწყვეტილებით არ შეუერთდა. ირაკლი კობახიძის თქმით, „პრაიდის კვირეულის“ ჩატარება უპასუხისმგებლობაა  კობახიძის თქმით 2021 წლის 5 ივლისს თბილისში განვითარებული მოვლენები „პრაიდის“ უკან მდგომი „რადიკალური ოპოზიციის“: „ერთიანი ნაციონალური მოძრაობის“ და მისი პარტნიორი პარტიების ინტერესებში შედიოდა. ირაკლი კობახიძის თქმით, „პრაიდის“ უკან „რადიკალური ოპოზიცია“ დგას  კობახიძემ 2021 წლის 16 ნოემბერს კობახიძემ საქართველოს ექს-პრეზიდენტი მიხეილ სააკაშვილი პრეზიდენტის ინსტიტუტის ანტისიმბოლოდ შეაფასა.  ირაკლი კობახიძე - მიხეილ სააკაშვილი არის პრეზიდენტის ინსტიტუტის ანტისიმბოლო  ირაკლი კობახიძე: მიხეილ სააკაშვილი არავითარი სიმბოლო არ არის პრეზიდენტის ინსტიტუტის, ის არის ანტისიმბოლო გამოქვეყნებულ წერილში მან ისაუბრა და განიხილა თუ როგორ უნდა ემოქმედა სახელმწიფოს მიხეილ სააკაშვილთან დაკავშირებით. მისი შეფასებით ისეთ ქვეყანაში სადაც სამართლის უზენაესობა ღირებულია სააკაშვილმა თავისი ქმედებებისთვის სასჯელი უნდა მოიხადოს უსაფუძვლო შიმშილობა მისი განთავისუფლების საფუძველი არ უნდა გახდეს.  „ქართული ოცნების“ თავმჯდომარის წერილი - გამოხმაურება 

რუსეთის უკრაინაში შეჭრასთან დაკავშირებით ირაკლი კობახიძემ დააფიქსირა პოზიცია რომ საქართველო უერთდება ყველა დოკუმენტს, რომელშიც დაგმობილია უკრაინაში მიმდინარე სამხედრო აგრესია. ირაკლი კობახიძე — მხარს ვუჭერთ ყველა დოკუმენტს, სადაც დაგმობილია უკრაინაში სამხედრო აგრესია — ამასთან, მკაფიოა პოზიცია სანქციებთან დაკავშირებით — ჩვენ არ ვუწესებთ სანქციებს რუსეთს  მისი თქმით არსებობს „გლობალური ომის პარტია“, რომელიც მიზნად საქართველოში საომარი მდგომარეობის დაწყებას და მის „უკრაინიზაციას“ ისახავს მიზნად. ირაკლი კობახიძე — არსებობს გლობალური ომის პარტია, რომელსაც აქვს ინტერესი, უკრაინაში პირველი ფრონტი გახანგრძლივდეს და საქართველოში მეორე ფრონტი გაიხსნას — ქართული საზოგადოება უნდა იყოს ფხიზლად!  კობახიძე თვლის „გლობალური ომის პარტიის“ გავლენა იგრძნობა საქართველოს პრეზიდენტის, სალომე ზურაბიშვილის გადაწყვეტილებებში. ირაკლი კობახიძე — გლობალური ომის პარტიის გავლენაა პოზიცია, რომელსაც სალომე ზურაბიშვილი აფიქსირებს, თუმცა, პერიოდულად ჩანს, რომ საკუთარი პრინციპებიც აქვს და უკადრებელს მაინც არ იკადრებს  მისი განცადებით „გლობალური ომის პარტიის“ ინტერესებშია მიხეილ სააკაშვილის გათავისუფლება. გლობალური ომის პარტიას სააკაშვილი სჭირდება გარეთ, რადგან საქართველოში შექმნან არეულობა და ამ არეულობის საბოლოო წერტილი უნდა იყოს მეორე ფრონტი — ირაკლი კობახიძე  2023 წლის 15 ივნისს კობახიძემ განაცხადა რომ „ერთიანი ნაციონალური მოძრაობა“, გიორგი ვაშაძე, გიორგი გახარია, „გირჩი — მეტი თავისუფლება“ და „ლელო“ „გლობალური ომის პარტიის“ აგენტები არიან. „ნაცმოძრაობა“, „ლელო“, გახარია, „გირჩი“, ვაშაძე — ესენი ყველანი არიან „გლობალური ომის პარტიის“ საცოდავი აგენტები — ირაკლი კობახიძე  2023 წლის 5 ივლისს ირაკლი კობახიძემ განაცხადა რომ საქართველოსთვის ევროკავშირის წევრის სტატუსის მინიჭების საკითხს რეალურად „გლობალური ომის პარტია“ წყვეტს და სურვილის შემთხვევაში ისინი კიდევ ერთხელ დაბლოკავენ საქართველოს. ირაკლი კობახიძე — გლობალური ომის პარტიას სურვილი თუ ექნება, შეუძლია, კიდევ ერთხელ დაბლოკოს კანდიდატის სტატუსის მონიჭება, ხელისუფლება იქნება მყარად იმ პოზიციაზე, რომელიც სჭირდება ჩვენს ქვეყანას  კობახიძის თქმით მიხეილ სააკაშვილის საქართველოში შემოსვლის მიზანი ხელისუფლების გადატრიალება იყო, რის შემდეგაც ის ხელისუფლებაში გიორგი გახარიასთან და „ლელოსთან“ ერთად მოვიდოდა, რასაც საქართველოს ომში ჩართვა მოჰყვებოდა.  ირაკლი კობახიძე - სააკაშვილის ჩამოსვლის მთავარი მიზანი იყო გადატრიალება, რის შემდეგაც, გახარიასთან და „ლელოსთან“ ერთად მოდიოდა ხელისუფლებაში და ერთვებოდა ომში საქართველოს სახელით  კობახიძის შეფასებით დეოლიგარქიზაციაში მოსაზრებული არიან მიხეილ სააკაშვილი და დავით კეზერაშვილი, სააკაშვილის ციხეში ყოფნით კი დეოლიგარქიზაციისკენ კონკრეტული ნაბიჯი უკვე გადაიდგა.  ირაკლი კობახიძე - სააკაშვილი არის ერთ-ერთი ცნობილი ოლიგარქი, დღეს ის ციხეშია და დეოლიგარქიზაციისკენ კონკრეტული ნაბიჯი უკვე გადაიდგა 

2023 წლის მარტში საქართველოში „უცხოური გავლენების შესახებ კანონის“ გარშემო გამართული საპროტესტო გამოსვლების დროს განვითარებული მოვლენები კობახიძემ ოპოზიციის მიერ „სახელმწიფო გადატრიალების მცდელობად“ შეაფასა. ირაკლი კობახიძე „ჯაშუშების რევოლუციაზე“ საუბრობს და პოლიციას მადლობას უხდის 

2023 წლის 24 ივნისს რუსეთში ვაგნერის ჯგუფის აჯანყებასთან დაკავშირებით ჟურნალისტის დასმულ კითხვაზე პასუხად კობახიძემ ყველას სიმშვიდესკენ მოუწოდა. კობახიძე პრიგოჟინის აჯანყებაზე: ყველას მოვუწოდებ სიმშვიდისკენ, ეს არის და ეს.

2023 წლის 4 ივლისს კობახიძემ მედიას გააცნო ხელისუფლებისა და პარლამენტის მუშაობის ანგარიში. მისი განცხადებით საქართველომ ევროკომისიის 12-ვე პრიორიტეტი პრინციპულად შეასრულა. „12-ვე პრიორიტეტი პრინციპულად შევასრულეთ“ — კობახიძემ ევრორეკომენდაციების შესრულების ანგარიში წარადგინა  მან აგრეთვე შეაფასა უკრაინის პრეზიდენტის, ვოლოდიმირ ზელენსკის გადაწყვეტილება მიხეილ სააკაშვილის საკითხთან დაკავშირებით უკრაინიდან საქართველოს ელჩის გამოწვევაზე და მას „შეურაცხმყოფელი“ უწოდა.  კობახიძე სააკაშვილზე ზელენსკის პოზიციას შეურაცხმყოფელს უწოდებს 

კობახიძის თქმით ევროკავშირსა და ნატო-ში ინტეგრაცია ხელისუფლების დღის წესრიგი და კონსტიტუციური ამოცანაა.  ირაკლი კობახიძე - ევროკავშირსა და ნატო-ში ინტეგრაცია ჩვენი დღის წესრიგი და კონსტიტუციური ამოცანაა  მისი შეფასებით საქართველოს პრეზიდენტმა, სალომე ზურაბიშვილმა ევროინტეგრაციის პროცესში უარყოფითი როლი შეასრულა.  ირაკლი კობახიძე - ფაქტია, პრეზიდენტმა აქამდე უარყოფითი როლი შეასრულა ქვეყნის ევროინტეგრაციაში 

კობახიძის შეფასებით 2003 წელს მომხდარმა ვარდების რევოლუციამ საქართველოს „დემოკრატიული უკუსვლა, ავტორიტარიზმი, ადამიანების წამება, ბიზნესის რეკეტი, მედიის მიტაცება და ქვეყნის ტერიტორიების 20 პროცენტის ოკუპაცია მოუტანა.“  კობახიძე: 2003 წლის რევოლუციამ მოიტანა დემოკრატიული უკუსვლა, ქვეყნის 20%-ის დაკარგვა 

აკადემიური საქმიანობა
ირაკლი კობახიძე არის ორი სახელმძღვანელოსა და ათზე მეტი სამეცნიერო ნაშრომის ავტორი.  აკადემიური პერსონალი 

2008 წელს გამოსცა სახელმძღვანელო: „პოლიტიკურ გაერთიანებათა სამართალი“; 2019 წელს კი – „კონსტიტუციური სამართალი“.  რადიო თავისუფლება 

2006-2017 წლებში იყო თბილისის სახელმწიფო უნივერსიტეტის ასისტენტ-პროფესორი და ასოცირებული პროფესორი. 2011-2014 წლებში იყო კავკასიის უნივერსიტეტის ასოცირებული პროფესორი. 2017 წლიდან არის თბილისის სახელმწიფო უნივერსიტეტის სრული პროფესორი.

პოპულარობა
2021 წლის ივნისში Edison Research-ის ჩატარებული კვლევის მიხედვით კობახიძეს გამოკითხულთა 29% დადებითად, ხოლო 71% – უარყოფითად აფასებს.  2021 წლის აგვისტო-სექტემბერში Edison Research-ის ჩატარებული კვლევის მიხედვით კობახიძეს გამოკითხულთა 34% პოზიტიურად, ხოლო 66% – ნეგატიურად აფასებს. 2021 წლის 12-25 სექტემბრის მონაკვეთში ჩატარებული Edison Research-ის ჩატარებული კვლევის მიხედვით კობახიძეს გამოკითხულთა 36% პოზიტიურად, ხოლო 64% – ნეგატიურად აფასებს. 2022 წლის მარტში „საერთაშორისო რესპუბლიკური ინსტიტუტის“ ჩატარებული კვლევის თანახმად კობახიძე გამოკითხულთა 39%-ს მოსწონს.  ყველაზე მეტად ილია II, კალაძე და ზურაბიშვილი მოსწონთ – IRI-ის კვლევა 

პირადი ცხოვრება
ჰყავს მეუღლე ნატალია მოწონელიძე (დ. 1985) და ორი შვილი. მისი მამა არის ქართველი პოლიტიკოსი და ფიზიკოსი, გიორგი კობახიძე.  ფლობს ქართულ, გერმანულ, ინგლისურ და რუსულ ენებს. 

2022 წლის თებერვალში კობახიძეს კორონავირუსი დაუდასტურდა.  ირაკლი კობახიძეს კორონავირუსი დაუდასტურდა 

რესურსები ინტერნეტში

ირაკლი კობახიძე Facebook-ზე

 ქართული ოცნების ოფიციალური საიტი 
 ირაკლი კობახიძე ევროპის საბჭოს საპარლამენტო ასამბლეის საიტზე
 ირაკლი კობახიძე „ქართული ოცნების“ საიტზე 
 ირაკლი კობახიძის ბიოგრაფია საქართველოს მთავრობის ოფიციალურ საიტზე 

სქოლიო

კატეგორია:დაბადებული 25 სექტემბერი
კატეგორია:დაბადებული 1978
კატეგორია:საქართველოს პარლამენტის თავმჯდომარეები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს IX მოწვევის პარლამენტის წევრები
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
ირაკლი
კატეგორია:საქართველოს პრემიერ-მინისტრები
კატეგორია:ცოცხალი ადამიანები